rlitschk/wikidir huggingface dataset:
En OPAC (Abchürzig vo Online Public Access Catalogue, alemannisch: öffentlig zuegänglige Onläin-Katalog) isch e Bibliotheeggskataloog, wo mä onläin, hüte mäistens über s Internet cha benutze. Sit de 1980er-Joor het er elteri Arte vo Bibliotheeggsskatalöög afo ablööse, hüte het fast jedi Bibliotheegg iire äignig OPAC, wo iire Bestand an Publikazioone verzäichnet und röscherschierbar macht. Bearbäitet wärde OPACs mit Integrierte Bibliotheeggssüsteem. Hüte sin si die maassgääbligi Kataloogart, wo mit Abstand am witiste verbräitet isch. Jede OPAC het e Daatebangg, wo jedi vorhandeni Publikazioon vo dr Bibliotheegg din as digitals Katalogisat abgspiicheret isch. D Bibliothekar chönne dr OPAC im sogenannte Onläin-Dienstkatalog bearbäite; d Benutzer vo dr Bibliotheegg verwände en anderi Wersion, dr Onläin-Benutzerkatalog. Dä cha mä uf dr Website vo dr Bibliotheegg ufrüefe. Därt het s e Benutzeroberflechi, wo mä über sä d Bestanddäil vo de Katalogisat (Autorenaame, Ditel, Erschiinigsjoor, Schlagwort etc.) cha sueche. Über die richtige Suechbegriff findet mä d Publikazioone, wo mä will. In Bibliotheegge, wo nonig alli iiri Medie in iire OPAC ufgnoo häi, muess mä für die Beständ immer no die eltere Kataloogarte bruuche. Bim Katalogisiere hänkt mä an d OPAC-Katalogisat immer hüfiger au d Vollteggst vo de Publikazioone. In de 1980er-Joor häi OPACs d Katalöög, wo denn gängig
D Frauebeweegig oder au Frauerächtsbeweegig isch e globali soziali Beweegig, wo sich für d Gliichberächtigung vo de Fraue im Staat und in dr Gsellschaft iisetzt. Si isch im Zämmehang mit de soziale und erziejerische Reformbeweegige vom 19. Joorhundert in Westöiropa und de USA entstande und het sich schnäll in anderi Länder usbräitet. No im 18. Joorhundert, währed de Französische Revolution, het d Olympe de Gouges zuesätzlich zue de Mönsche- und Bürgerrächt au Bürgerinnerächt gforderet und het so d Grundlaag für di spööteri Frauerächtsbeweegig gleggt. Wichdigi Thema vo dr Frauebeweegig sin u. a. d Gliichstellig vo de Gschlächter und d Nöibewärtig vo de dradizionelle Gschlächterrolle, zum bsundrigs im Verheltnis vo Maa und Frau d Bevormundig, anderi Unggrächdikäite und soziali Ungliichhäite abzschaffe und d Emanzipazioon vo de Froue z sterche. Feminismus Clara Zetkin Adelheid Steinmann Anna Haag Frauestimmrächt i dr Schwiiz alliance F Tachverband vo de Schwiizer Gmäinnützige Froue Antoinette Burton: History is Now: feminist theory and the production of historical feminisms. Women’s History Review. Volume 1, Number 1, 1992, S. 25–39 – die Konstruktion der Geschichte(n) des Feminismus. Anke Domscheit-Berg: Mauern einreißen! Weil ich glaube, dass wir die Welt verändern können. Heyne, Münche 2014, ISBN 978-3-453-20042-5. Stefanie Ehmsen: Der Marsch der
Mit Paternalismus (vo lat. pater = „Vater“) wird e Herrschaftsornig beschriibe, wo iiri Autoritäät und Herrschaftslegitimierig uf e vormundschaftligi Beziejig zwüsche de Herrscher und de Beherrschte basiert. Dr familiäri Beriich wird mäistens usklammeret. As paternalistisch wird in dr Umgangssprooch au e Handlig bezäichnet, wo gegen e Wille vo öbber anderem usgfüert wird, aber von ere behauptet wird, ass si für däm si Wool sig. Paternalistischi Verheltnis wärde vo dene, wo in iirem Naame öbbis gmacht wird, hüfig as Bevormundig aagluegt. Dr Usdruck «Paternalismus» bezäichnet au en Idee vom Robert Owen zum die soziale Brobleem in Dütschland im 19. Joorhundert z lööse. Es stoot für die brivaati betriibligi Sozialpolitik vo de Groossundernäämer (wie Krupp, Stumm u. a.). Die häi de Arbäiter Betriibschrankekasse, betriibligi Altersversorgig, Understützig in Nootlaage, Wärkwoonige und Wärkkantine aabote. Eso isch dr Betriib zun ere Kombinazioon us Herrschafts- und Brodukzioonsberiich und ere Lääbensgmäinschaft usbaut worde, ooni de Arbäiter e Stimm im Entschäidigsbrozäss z gee. En anders charakteristischs Bischbil für e paternalistischi Ideologii isch wie sich d Pflanzer in de Südstaate vo de Veräinigte Staate im 17. bis 19. Joorhundert, wo Sklave ghalte häi, sälber woorgnoo häi. Au in dr hütige westlige Gsetzgääbig git s Bischbil für Regle, wo mä
E Server isch e Programm, wo uf d' Kontaktufnahm vom e Client-Programm wartet un noch Kontaktufnahme mit sällem Nochrichte ustuscht. Di Kommunikation erfolgt drbii noch em Client-Server-System. In dr Informationstächnik isch de Gegesatz zuem Client-Server-Prinzip es Peer-to-Peer-Prinzip. Di Regle, wo 's Format sowie d' Bedütig vo dr zwüsche Server un Client ustuschte Nochrichte bschtimme, nennt me Protokoll. D' Hardware, wo ei odr mehreri Server druf laufe, bezeichnet me als Hoscht. Lut Hansen/Neumann, Arbeitshandbuch Wirtschaftsinformatik, 6. Aufl., S. 326 isch e Server au e Rächner, "wo e Serverprogramm druf lauft". Server, wo 's HTTP-Protokoll implementiere, wärden als HTTP-Server bezeichnet. De Zuegriff erfolgt übr HTTP-Clients. Näbe nem HTTP-Protokoll gits no witeri sognennti Web-Protokoll wie z. B. HTTPS. Di bekannteschte interaktive Web-Clients sin zuer Zit dr Internet Explorer un dr Mozilla Firefox, wo alli gängige Web-Protokolle behärrsche. Server, wo en Protokoll zuer Dateiübertragig implementiere, wärde allgemein als Datei-Server odr File-Server bezeichnet. Di am hüfigschte verwändete Dateiübertragigsprotokoll sin FTP, SFTP, NFS un SMB/CIFS. E Server lauft entweder permanent (daemon mode) odr wird uf Afrag vo me Client gschtartet (vgl. man 4 inetd.conf). Um d' Usfallsicherheit un Leischtigsfähigkeit z'verbässere könne mehreri Server als Cluster zämmegschaltet wärde. Sälli könne sowohl uf einem als au uf mehrere
Gliichhäit (gläägentlig und vor allem im politische oder filosofische Konteggst frz. Égalité) bedütet ass e bestimmts Merkmol bi de mäiste Objekt von ere Grubbe wo mä aaluegt, sig es Geegeständ, Mensche oder Sachverhalt, s gliiche isch, au wenn sich d Objekt in andere Merkmol underschäide. Identidäät bedütet e vollständigi Gliichhäit, das häisst ass mä in Hiisicht uf jedes Merkmol zwüsche de Objekt nid cha underschäide. Äänligkäit bezäichnet s, wenn alli Merkmol fast aber nid ganz die gliiche si. Gliichhäit bestoot zwüsche zwäi oder me Objekt und äinere oder mee Äigeschafte. Si bezäichnet s Verheltnis zwüsche de Gegeständ oder Persone. Es cha sä gee im Bezuug uf d Kwalidäät, d Kwantidäät oder d Relazioon. D Methode zum sä feststelle isch dr Vrgliich. Bezooge uf d Mensche as Mitgliider vo Gsellschafte isch Gliichhäit en allgemäins Grächtigkäitsideal, wo in sinere Entwigglig mee as zwäiduusig Joor zrugggoot. E verfassigsrächtligi Bedütig het d Gliichhäit 1776 in dr Unabhängikäitserkläärig vo de Veräinigte Staate bechoo. D Gliichhäit isch näbe dr Freihäit und dr Brüederligkäit äins vo de drei Läitmotiiv vo dr Franzöösische Revoluzioon vo 1789 gsi (liberté, égalité, fraternité). Es isch e demokratischs Grundbrinzip, ass alli Mensche vor em Gsetz gliich sin. In dr Logik und dr
Dr Wolfgang Michael Gedeon (* 23. April 1947 z Cham) isch e dytsche Arzt, Buechautor un Bolitiker (friejer AfD). Vu 2016 bis 2021 isch e Abgordnete im Landdag vu Bade-Wirttebärg gsii. Verschideni Schrifte un Uussage vun em wäre vu Bolitikwisseschaftler un Medien as antisemitisch kritisiert. Dr Wolfgang Gedeon isch im oberpfälzische Cham in eme katholische Umfäld ufgwachsen un isch bis 1966 uf s dertig Gimnasium gange. Noch em Abitur het er an dr Universität Würzburg aagfange Medizin studiere un isch anne 1969 an d Universität München gwächslet, wun er 1972 sy Staatsexame gmacht het un 1973 iber e gynäkologisch Thema zum Dr. med. promoviert woren isch. Derno het er z Regensburg as Chirurg gschafft un speter z Gelsenkirchen as Internischt. Dert het er si schließli mit ere aigene Praxis as Dokter fir Allgmainmedizin nidergloo. Anne 2005 het er die Praxis ufgee un isch 2006 uf Rüelasinge-Worblinge zoge. Dr Gedeon isch ghyrote un het drei Chinder. No aigene Aagabe het er si in syte Studäntezyt vu dr katholische Chilche glest un het si em Marxismus zuegwändet. Noch em Dod vum Mao Zedong heb er si schrittwys vum Kommunismus glest. Im April 2013 isch er in d Alternative für Deutschland yydrätten un
S bref isch e reformiirti Zitschrift, wo alli zwei Woche am Fritig erschint. Es isch an Stell vo de Reformiirte Press träte, wo im 2015 iigstellt worde-n-isch. Herusgeber sind d Reformiirte Medie. S erschti Heft isch am 15. Jänner 2016 erschine und es het e Uflage vo öppe 3500 Exemplar. E Kontroverse ums Magazin hets im Kanton Aargau geh, wo en Chilepflägpräsident kritisiirt het, dass d Bloggerin Kafi Freitag im Heft e Kolumne het, obwohl si sich als Atheisti bezeichnet. d Website vom bref Diese Atheistin schreibt Kolumnen in Kirchenblatt – das sorgt für rote Köpfe im Aargau (Memento vom 23. Oktober 2019 im Internet Archive) Artikel i de Aargauer Zitig online vom 20. Mai 2016
Norwood isch e Gmai im Wright County im Bundesstaat Missouri in de Vereinigte Staate vo Amerika. Anne 2010 het si 665 Iwohner ghaa (Stand: 2010). De Name vo dr Stadt stammt us em Roman Norwood: or, Village Life in New England vom Henry Ward Beecher. Norwood lit 454 m über em Meer un hat e Flächa vo 4,14 km².
Plateau de Diesse isch e politischi Gmeind im Verwautigs-Chreis Bärner Jura im Kanton Bärn, Schwyz. Si lyt uf em Tessebärg (französisch: Montagne de Diesse). Uf dr 1. Jänner 2014 hei di vormalige Gmeinde Diesse, Lamboing u Prêles zur noie Gmeind «Plateau de Diesse» fusioniert. D Gmeind Nods hed sich zu me früechere Zitpunkt us em Fusionsprojekt zrüggzoge. Mit 2118 Ywohner (Stang 31. Dezember 2022) ghört Plateau de Diesse zu de grössere Gmeinde vom Bärner Jura. Dr alt frankprovenzalisch Patois vo de Dörfer uf em Plateau de Diesse isch wahrschynlech ir erschte Heufti vom 20. Jh. uusgstorbe. Öpe zwö Drittu vo de Ywohner si evangelisch-reformiert, knap 20 % si römisch-katholisch. Bi de Nationauraatswahle 2015 het s das Ergebnis ggää: BDP 4,3 %, CVP 1,5 %, EVP 2,0 %, FDP 8,3 %. glp 5,5 %, GPS 10,0 %, SP 28,9 %, SVP 32,6 %, EDU 3,8 %, PdA1,5 %. Dr Gmeindspresidänt vo Plateau de Diesse isch dr Raymond Troehler, wo voredhär Presidänt vo Prêles isch gsi (Stang 2015). Z Châtillon, weschtlich vo Prêles und Diesse, ligt s Jugedheim Prêles, wo 1920 gründet worden isch u ab 2017 aus Uusschaffigsaastaut gnutzt wärde söu. D Dörfer vo de Gmaind Plateau de Diesse sind mit
S Jungle Street Groove (abkürzt JSG) und dr Beat on the Street (abkürzt BOTS) si Paraade für alternativi elektronischi Muusig z Baasel, äänlig wie d Street Parade z Züüri oder wie s d Love Parade z Dütschland gsi isch. Im Geegesatz zu dene bäide si si aber chliiner und wärde nit kommerziell bedriibe. S JSG und dr BOTS finde abwäggselnd jedes Joor Ändi August/Aafangs Septämber am ene Samschdig statt. S JSG het im Joor 1995 spontaan aagfange, wo öbbe 100 Lüt gege d Atomtest vo Frankriich demonstriert häi und drbii häi afo danze. 1996 het s erste offizielle JSG mit äim Waage und öbbe 300 Lüt stattgfunde. Noodinoo isch dr Umzug gwaggse und 2004 si scho 12 Groovetrucks und öbbe 7'000 Persone drbiigsi. Im Joor 2005 het s JSG nit in dr üüblige Form stattgfunde. Im Organisazionstiim het s Mäinigsverschiidehäite gee und e Däil vo de Mitgliider het e Gegeveraastaltig, dr Beat on the Street, organisiert. Sit denn häi si sich aber wider versöönt, und jetz findet äi Joor die äinte und s neggste Joor die anderi Paraade statt. Was vo de DJs oder läiv uf de Groovetrucks gspiilt wird, si Jungle, Drum and Bass, Breakbeats und Minimal Techno, vilmol
Parade (vo frz. parade us parer ‚beräite; abweere‘) bezäichnet: im Sinn vo ‚abweere‘ oder ‚beände‘: s Pariere im Rite d Abweer vom ene Aafrif im Fächte im Sinn vo ‚presentiere‘: e (festlige) Umzuug en Umzug zu Technomuusig, wie d Baasler Jungle Street Groove oder d Zürcher Street Parade en Umzug vo Schwule und Lesbe e Defilee Parade häisse: e historischi Strooss z Lübeck Wärk: e Ballett vom Erik Satie us em Joor 1917 e Broadway-Miusikl vom Jason Robert Brown e Spiilfilm vom Srđan Dragojević us em Joor 2011 e Muusigalbum vom Muusiker und Komponist Prince us em Joor 1986 en amerikanischs Magazin
Mit Technoparade mäint mä en Umzuug von ere gröössere Grubbe vo Persoone zu Technomuusig us Faarzüüg, wo dr Umzuug begläite, mäistens si das groossi Lastwääge mit läistigsstarke Muusigaalaage. Die bekanntiste Technoparade isch d Loveparade z Dütschland gsi. Technoparade chömme in dr Form vo unpolitische Technoumzüüg vor und au as politischi Demonstrazioone. Es git Paraade, wo sich finanziere indäm si Sponsore Blätz in dr Paraade verchaufe, anderi läbe vo Spände oder d Organisatore chömme für d Chöste uf. Sit em Unglück bi dr Loveparade 2010 git s z Dütschland und in Ööstriich käni groosse Technoparaade me [1] aber in dr Schwiz scho wie d Street Parade z Züüri, d Lake Parade z Gämf oder d Jungle Street Groove z Baasel.
Als Hoscht (engl.: Wirt, Gaschtgäber) wird in dr Informationstächnik e Computer im ene Netzwärk bezeichnet, wo eine odr mehreri Server druf betribe wärde. Fälschlicherwis wärde Hoschts umgangsschprochlich hüfig als Server bezeichnet. Während in de Vergangeheit Rächner mit überdurchschnittlichem Spicherplatz un schnelle Prozessore igsetzt worde sin, isch d Hardware vo hüt verwändete Hoschts oft uf em Niveau vo durchschnittliche Arbetsplatz-Rächner. Noch obe sin allerdings, wie bisher, keini Gränze gsetzt. Hoschts laufed in dä Regel permanent. Wägä dem werded Komponentä igsetzt, wo für dä Durbetrib gmacht sind, wie zum Bischpil SCSI- anstatt vo IDE-Festplatte. Bi leischtigsfähigere Rächner chömme verbesserti Syschtem, z. B. mit mehrere Prozessore, RAID-Syschtem, USV, meh RAM un meh Feschtplattespicher zuem Isatz. Im Prinzip cha jedä Compi als Hoscht igsetzt werdä. I Rechäzenträ werded Hoschts meischtens im 19"-Format brucht. Ds Konzept vo Virtuelle Hoscht sind im Grossrächnerberich scho länger im Isatz. Hoschts, wo uf PC basiere, werded erscht igsetzt, sit d Hardware leischtigsfähig gnueg isch, um mehreri Betriebssystems glichzitig uf de Maschine laufe z lah. Hoscht (Datebankabieter) Hoscht-Terminal-Prinzip Großrächner IBM AS/400, S/390, S/370, S/360 Server
Dr Martin Meyer (* 4. Oktober 1951 z Züri) isch e Schwyzer Schurnalischt, Publizischt, Essayischt un Buechautor. Är isch vu 1992 bis 2015 Feuilletonschef vu dr Züri-Zytig gsii. Dr Martin Meyer het an dr Universitet Züri Literatur, Filosofy un Gschicht studiert un het s Studium anne 1976 mit der Promotion zum Dr. phil. abgschlosse. Anne 1974 isch er Redaktor im Feuilleton vu dr Züri-Zytig wore, 1992 as Noofolger vum Hanno Helbling Laiter vum Ressort. Näb syre Arbet as Schurnalischt het dr Martin Meyer as Autor un Rusgeber mehreri Biecher vereffetligt, u. a. en umfangrychi Monografy iber dr Ernst Jünger (1990), en Band Gspräch mit em Alfred Brendel (2001) un e Portrait vum Albert Camus (2013). Syter anne 1998 isch er Mitglid vu dr Dytsche Akademy fir Sproch un Dichtig z Darmstadt. Bis Ändi 2015 isch er Feuilletonschef vu dr NZZ gsii, sy Noofolger isch dr Filosof René Scheu. Idealismus und politische Romantik: Studien zum geschichtsphilosophischen Denken der Neuzeit, 1978. Ernst Jünger, 1990. Ende der Geschichte?, 1993. Tagebuch und spätes Leid. Über Thomas Mann, 1999. Alfred Brendel: Ausgerechnet ich. Gespräche mit Martin Meyer, 2001. Krieg der Werte, 2003. Beethovens Klaviersonaten und ihre Deutung – «Für jeden Ton die Sprache finden ...»
Dr Baasler Lürikbriis isch e Litraturbriis für Lüriker, wo jedes Joor im Raame vom Internazionale Lürikfestiwal Baasel vo de Mitgliider vo dr Baasler Lürikgrubbe (Stand 2014: Urs Allemann, Rudolf Bussmann, Ingrid Fichtner, Wolfram Malte Fues, Rolf Hermann und Kathy Zarnegin) an Kollege vergee wird. Er will e Zäiche für d Anerkennig vo dr sproochligi Innovazioonschraft si und für e „Muet, gegen e Stroom z schwümme“. Au söll er bedütendi lürischi Stimme ere bräitere Öffentligkäit bekanntmache. Dr Briis isch mit 10'000 SFr dotiert und wird mit dr Understützig vo dr Gsellschaft für s Guete und Gmäinnützige Baasel (GGG) finanziert. D Verleijig findet im Litratuurhuus Baasel statt. D Baasler Lürikgrubbe het sich in de 1990er Joor bildet, wo sich e baar Lüriker, wo sich kennt häi, zämmedoo häi. S Internazionale Lürikfestiwal isch us ere Iniziative vo dr Grubbe ane 2003 entstande, wo die Kolleege zun ere Lääsig häi afo iilaade. 2008 isch dr Baasler Lürikbriis zum erste Mol vergee worde und sit 2009 findet s Festiwal an drei Dääg am Ändi vom Januar im Litraturhuus Baasel statt. D Organisazioon übernimmt d Katrin Eckert, wo s Litratuurhuus läitet. Zu de Veraastaltige vom Festiwal ghööre näbe dr Verleijig vom Lürikbriis Lääsige, en interdisziplinärs Podium,
D Abchirzig VPM stoht fir: Verein Pendelzug Mirage Verein zur Förderung der Psychologischen Menschenkenntnis Virtual Product Management Virtuelles Produkt Management Verlagsunion Pabel-Moewig Varying Permeability Model Video Port Manager Virtual Parallel Machine Verpackungsmittelmechaniker D Abchirzig vpm stoht fir: parts per million by volume
S Jugedhaim Prêles isch es Erzüchigshaim gsi, wo verhaltesuffällegi, normalbegabti jungi Manne im Alter bis zu 22 Johr betreut hät. Es isch uf em Gebiet vo de ehmolige Schwizer Gmaind Prêles im Bärner Jura betribe worde. Di verschidene Geböi stönd e chli usserhalb vom Dorf uf 811 m ü. M., am en Ort, wo Châtillon haisst, zmitzt i de Hochebeni vom Tessebärg. S Jugedhaim isch zweisprochig gfüert wore, hät 70 Plätz för männlechi Jugendlechi zwüsche 15 und 22 Johr gha, wo us de ganze Schwiz döt iigwise wore sind. De ganz Betriib hät 120 Vollzitstelle gha (Stand Juni 2016). Im März 1920 isch z Prêles d Zwangserzüchigsaastalt Tessebärg gründet worde und 1945 in Erzüchigsaastalt umgnännt worde. Zwüsche 1958 und 1960 isch mit em Zöglingshuus und Wohnhüser för di Aagstellte de erschti grösseri Uusbau gmacht worde. Vo 1979 bis 1981 isch de zwaiti grossi Uusbau; mit witere Ateliers, eme Gwächshuus, eme Halleschwimmbad und Raienaifamiliehüser för s Personal. Ab 1990 isch s Jugedhaim Prêles es Justizhaim gsi, wo vom Bund anerchännt gsi isch. Im Februar 2008 hät d Polizei im Jugedhaim ermittled. Es söll e Betreueri zwee Insasse Gäld för Sex aapote ha. I de Johr 2010 bis 2012 isch s Jugedhaim
D Badener Disputation, wu vum 19. Mai bis 8. Juni 1526 in dr Stadtpfaarchilche im aargauische Baden abghalte woren isch, isch en effetli Strytgsprech zwische Verdrätter vu dr altglaibie Chilche un Aahänger vu dr Reformation gsii, wu vu rund 200 mit Name bekannte Dailnämer bsuecht woren isch. S isch dr mit dr eschtrychische Ibergangsregierig z Wirttebärg un em Bischof vu Konschtanz abgstimmt Versuech vu dr dodmol no in dr Meehait altglaibige schwyzerischen Ort gsii, dr Zürcher Reformator Huldrych Zwingli zum Schwyyge z bringe un d Ainhait im Glaube vu dr Aidgnosseschaft z bewohre. Ass dä Versuech fääl gschlaa isch, markiert dr aigetli Aafang vum fir d Schwyz karakteristische konfessionälle Nebenenander mit bolitischen un gsellschaftlige Folge, wu bis in d Gegewart gehn. Uf dr altglaibige Syte sin di drei Theologe Johannes Eck, Johann Fabri un Thomas Murner un uf dr neiglaibige Syte dr Huldrych Zwingli yyglade gsii. Dr Zwingli het si aber, drotz dr Zuesag vum freie Glait, gwaigeret uf Bade z chuu. Wäge däm hän vor allem dr Johannes Eck uf dr ainte Syte mit em Johannes Oekolampadius un em Berchtold Haller uf dr andre Syte dischpetiert. S handlet si um di erscht Dischputation vu dr zwinglianische Reformation usserhalb vu
Dr Ron Winkler (* 31. Dezämber 1973 z Jena) isch e dütsche Schriftsteller. Dr Winkler het Germanistik und Gschicht studiert. Er verfasst in erster Linie Lürik, und het meereri Äinzelditel uusegee und Gedicht in e hufe Anthologie (u. a. Der Große Conrady, Echtermeyer, Lyrik von JETZT und in meerere Usgoobe vom Jahrbuch der Lyrik) und in Litratuurzitschrifte veröffentligt. Er übersetzt Lürik us em Änglische und het Litratuurzitschrift intendenzen gründet und uusegee. Vo 2003 bis 2005 het er im Onläin-Kulturmagazin satt.org d Anthologii Lyrik.Log ediert. Dr Ron Winkler läbt z Berlin. vielleicht ins Denkmal gesetzt. Gedichte. Parasitenpresse, Köln 2002 (3. Uflaag. 2010) Morphosen. Texte. Artwörk: Petra Lang. edition sisyphos, Köln 2002, ISBN 3-928637-31-2. vereinzelt Passanten. Gedichte. Artwörk: Andreas Töpfer. kookbooks, Berlin 2004 (2. Aufl. 2007), ISBN 3-937445-04-8. Fragmentierte Gewässer. Gedichte. Artwörk: Ernst Haeckel. Berlin Verlag, Berlin 2007, ISBN 978-3-8270-0695-0. Torp. Skizzen. Artwörk: Stephan Lomp. SuKuLTuR, Berlin 2009, ISBN 978-3-937737-96-6. Frenetische Stille. Gedichte. Artwörk: Christopher Winter. Berlin Verlag, Berlin 2010, ISBN 978-3-8270-0920-3. Torp. Kurznovellen. Artwörk: Petrus Akkordeon. Verlagshaus J. Frank, Berlin 2010, ISBN 978-3-940249-43-2. Prachtvolle Mitternacht. Gedichte. Artwörk: Jorinde Voigt. Schöffling & Co. 2013, ISBN 978-3-89561-216-9. Torp. Neue Wimpern. Artwörk: Petrus Akkordeon. Verlagshaus J.Frank, Berlin 2013, ISBN 978-3-940249-75-3. Zuwendung in Zeichen. Postkarten.
Als Host (änglisch "Gaschtgäber") bezeichnet me in de Medizin e Wirt in de Informationswirtschaft (IT) e Computer, wo (i.A. aber nit notwändigerwiis) an e Computernetzwärk agschlosse isch un wo ei odr mehreri Serverprogramm druf laufe. Schpezielli Hoschts sin Abieter vo koschtepflichtige Fachdatenbanke, lueg Hoscht (Datebankabieter) Rächner, wo Internetdienscht abiete, z. B. Webserver, Mailserver, lueg Hoscht (Informationstächnik) e Computer, wo Terminals dra ageschlosse sin, lueg Hoscht-Terminal-Prinzip de Rächner, wo in ere Diräktverbindig (z. B. serielli Verbindig) zue me andere Rächner de Kommunikationspartner darschtellt e Moderator von ere Radio- odr Fernsehsändig
D Wettiger Nochrichte sind es Onlinenochrichteportal, wo Neuigkeite us de aargauische Gmeind Wettige uf Mundart verbreited. S Portal gids sit Aafang April 2012, wobi es erst sit em 2014 breiter wahrgnoh und gläse wird. Wer d Website für d Wettiger Nochrichte im 2012 als Wordpress-Blog aaglegd hed, isch ned bekannt. Artikel über Wettige gits sit em Auguscht 2014, wo d Betriber gliichzitig d Site über es Facebook-Profil bekannt gmached hend. Meh wie 2'000 Bsuecher hend im 2014 über 4'000 Site aaglueged. Im 2015 sind s denn über 7'000 Bsuecher mit meh wie 12'000 Siteufrüef gsi. 2015 isch au drum wichtig gsi, wil de oder die bisherige Betriber mitteiled hend, dass sie s Projäkt nüm witer chönne betriibe. D Nachfolg hend dann de Fabi Schmid und de Lutz Fischer aaträte, wo vorher scho immer wider Föteli für d Wettiger Nochrichte glifered und au en YouTube-Kanal ufboued hend gha. D Zugriffszahle sind au im 2016 witer gstige, so dass me scho am 19. April 2016 wider bi de Zahle vom Vorjohr gläge isch. Im Früehlig 2017 isch de Markus Haas zum Redaktionsteam dazuegstosse, het aber wege sinere Wahl in de Gmeindrot uf s Johresänd 2017 sin Ustritt us de Redaktion müesse bekannt
Under Nordweschtschwyzerdütsch verstoot me die niider- und hoochalemannische Mundaarte, wo im Nordweschte vo dr Dütschschwyz gredt wäärde. Niideralemannisch isch numme dr Dialäkt vo dr Stadt Baasel und irer ängen Umgääbig, di andere Mundaarte sin hoochalemannisch. Nordweschtschwyzerdütsch isch dialäktoloogisch gsee e Sproochlandschaft, wo von ere Rääie, aber lengscht nid allne Nöierige birüert woorden isch, wo si vom Ooberrhyy und wyter nöördlig nooch Süüde uusbräitet hän und denn im Jura oder süüdlig vom Jura verebbt sin. Die hoochalemannische Mundaarte, wo zum Nordweschtschwyzerdütsch ghööre, sin aso dialäkttipoloogisch hoochalemannischi Dialäkt, wo niideralemannisch beyyflusst sin. Di zäntraale nordweschtschwyzerdütsche Dialäkt sin die, wo me in dr Stadt Baasel, de baaselstedtische Landgmäinde Rieche und Bettige, im Baaselbiet, im aargauische Frickdaal, im früener bäärnische und hüt baaselbieterische Laufedaal und im sooledurnische Schwarzbuebeland (s Dornegg) schwätzt. D Mundaarte vom süüdjurassische Däil vum Kanton Sooledurn (ooni bäärndütsche Buechibärg) sin Üübergangsmundaarte zwüschen em nordweschtschwizerdütsche und em nordbäärnisch-südweschtaargauische Dialäktruum. Je noch Kriterium ghööre si zer äinten oder zer andere sproochliche Groossregioon. Im Bäärner Seeland um Biel und Erlach umme gits au no Räschte vom Nordweschtschwyzerdütsch; früener sin die Züüg vill steerker gsii, wil s Gibiet doozmool zum Fürschtbischdum Baasel ghöört hed. Dialäktogisch gsee, ghöörte au d Mundaarte, wo in dr süüdbaadische und